ΚΑΝΟΝΙΣΜΟΣ (ΕΟΚ) αριθ. 800/93 ΤΗΣ ΕΠΙΤΡΟΠΗΣ της 1ης Απριλίου 1993 για την τροποποίηση του κανονισμού (ΕΟΚ) αριθ. 2919/92 σχετικά με την πώληση, με τη διαδικασία που καθορίζεται στον κανονισμό (ΕΟΚ) αριθ. 2539/84, βοείων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται να εξαχθούν μετά από μεταποίηση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τις ισοτιμίες που θα εφαρμοστούν στο πλαίσιο της κοινής γεωργικής πολιτικής (1), και ιδίως το άρθρο 13 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2919/92 της Επιτροπής (2) έχει προβλέψει την πώληση των μπροστινών τετάρτων από τα ιταλικά, γαλλικά και γερμανικά αποθέματα για να εξαχθούν μετά από μεταποίησή τους 7 ότι στο άρθρο 5 προβλέπει ιδίως ότι οι επιστροφές καθώς και η γεωργική ισοτιμία που θα χρησιμοποιηθούν είναι εκείνα που εφαρμόζονται στις 15 Οκτωβρίου 1992 7 ότι η εφαρμογή των διατάξεων που αναφέρονται στον κανονισμό (ΕΟΚ) αριθ. 3813/92 τροποποίησε ορισμένα οικονομικά στοιχεία όσον αφορά τις συμβάσεις πωλήσεως που συνήφθησαν στο πλαίσιο του κανονισμού (ΕΟΚ) αριθ. 2919/92 από την 1η Ιανουαρίου 1993 7 ότι το άρθρο 13 παράγραφος 1 προβλέπει μεταβατικά μέτρα για να διευκολυνθεί η πρώτη εφαρμογή των διατάξεων του κανονισμού (ΕΟΚ) αριθ. 3813/92 7 ότι για να αντιμετωπισθεί η οικονομική κατάσταση για τις συμβάσεις που αναφέρθηκαν πρέπει να προβλεφθούν ως μεταβατικά μέτρα ότι οι επιστροφές καθώς και η γεωργική ισοτιμία είναι εκείνα που εφαρμόζονται την ημέρα αποδοχής της διασαφήσεως εξαγωγής για τα εξαχθέντα προϊόντα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2919/92 τροποποιείται ως εξής:
1. στο άρθρο 5 δεύτερο εδάφιο προστίθεται το ακόλουθο κείμενο:
«Εντούτοις, η προηγούμενη διάταξη δεν εφαρμόζεται για τις συμβάσεις πωλήσεως που συνήφθησαν με τον οργανισμό παρεμβάσεως από την 1η Ιανουαρίου 1993.» 7 2. στο άρθρο 5 προστίθεται, ως τρίτο εδάφιο, το ακόλουθο κείμενο:
«Οι εθνικές αρχές λαμβάνουν όλα τα αναγκαία μέτρα για να εξασφαλισθεί η ορθή λειτουργία της εφαρμογής του άρθρου 1 ιδίως με εξακρίβωση των μεταποιημένων προϊόντων από την οποία μπορεί να καθοριστεί η σχέση μεταξύ των ποσοτήτων για τις οποίες έχουν συναφθεί συμβάσεις από την 1η Ιανουαρίου 1993 και των προϊόντων που έχουν εξαχθεί.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Απριλίου 1993.